cyanic-selkie/wikianc huggingface dataset:
Fugler
Reproduksjon
Omkring 97 prosent av alle fugler mangler kjønnsorganer i normal forstand. Hos disse artene leverer hannen sædcellene i hunnens kloakkåpning. Det skjer gjennom at hannen plasserer sin kloakkåpning mot hunnens, og akten er en heller kortvarig affære.
Hos omkring tre prosent av artene er imidlertid ting litt annerledes. Hos disse har nemlig hannen et utkrengbart penislignende paringsorgan, i likhet med sine forfedre krypdyrene. Dette gjelder blant annet for tinamuer, hokkoer, gjeterfugler, strutsefugler, flamingoer og mange andriker (andefamilien). Disse hannene leverer sædcellene på en mer tradisjonell måte, og hos noen arter kan «redskapen» være enorm i forhold til fuglens størrelse. Det viser seg nemlig, at enkelte arters kjønnsorganer har blitt betydelig større som følge av den evolusjonære utviklingen. Det har rett og slett pågått en kjønnskamp om å ha det største lemmet, altså en kamp om retten til å pare seg. Rekorden (i forhold til artens generelle størrelse) har i så måte ei trommeand (Oxyura vittata), med en penis på hele 42,5 cm. Arten tilhører gruppen av skarvender (Oxyurinae), og hele fuglen måler normalt 36–46 cm (hannen 42–46 cm, med en vekt omkring 600–850 g).
Egglegging
I motsetning til pattedyr føder ikke fugler levende avkom, men legger egg. Fuglen har utviklet seg videre fra reptildyr som også legger egg. Hos de fleste artene er det kun den venstre eggstokken som utvikles og produserer egg, da høyre eggstokk tilbakedannes under utviklingen. Primitive fugler som kivier har imidlertid to funksjonelle eggstokker. Fuglenes egg representerer høydepunktet av eggets utvikling blant de eggleggende virveldyrene (blant anamniotene har de eggleggende bruksfiskene kommet temmelig langt med egg som befinner seg inne i en beskyttende kapsel av hornstoff). De første amniotenes egg hadde ikke hardt skall, i stedet var de dekket av en membranaktig hinne.
Kromelk
I tillegg til virveldyr som pattedyr, et fåtall ciklider (Symphysodon discus og Uaru amphiacanthoides), ormepadden Boulengerula taitanus og noen trefrosker som gir rumpetrollene sine ubefruktede egg, er også noen fugler i stand til å mate avkommet med egenprodusert næring. Denne blir skilt ut av egne kjertler og kalles for kromelk.
Kromelk finner en kun hos duer, flamingoer og keiserpingvinen (selv om pingviner mangler kro). Den er en tykk væske som gulpes opp og er en fullgod næring tilpasset avkommet i samme grad som tilfellet er hos pattedyr og pattedyrmelk. Siden fenomenet forekommer hos tre forskjellige ordener av fugler med helt ulikt levevis er det klart at kromelk har oppstått tre ganger uavhengig av hverandre.
Fylogeni
Det er fortsatt ikke avklart om fugler skal regnes som en egen klasse eller en underklasse av krypdyr (Reptilia), slik Ruggiero et al. (2015) har anbefalt.
Grunnleggende anetre for fugler, forenklet etter Chiappe, 2007
Kladogrammet under følger resultatene av en fylogenetisk studie av Lee et al. (2014):
Inndeling
De nålevende fuglenes innbyrdes inndeling regnes ikke som endelig klarlagt, selv om det hersker enighet om de basale forgreningene i fuglenes stamtre. Mer enn halvparten av alle fugler er spurvefugler (Passeriformes). Inndelingen under følger HBW Alive og er i henhold til del Hoyo et al. (2016), Men det hersker nødvendigvis ikke full konsensus om alle gruppene.
Utne
Utne er en bygd i Ullensvang kommune i Hardanger. Utne ligger nord på Folgefonnhalvøya, på sørsiden av Utnefjorden, vest for innløpet til Sørfjorden. Den var 1913-1964 del av den daværende kommunen Kinsarvik.
Utne er trafikknutepunkt mellom Bergen og Oslo når man velger å reise over Haukeli. Hver sommer frakter fergen mellom Utne og Kvanndal mange tusen turister som velger veien gjennom Hardanger.
På Utne ligger Utne kirke, som ble bygget i 1895. På Utne ligger et av Norges eldste hotell, Utne Hotell, som fikk bevilling i 1722 som det første i Hardanger. Hardanger Folkemuseum ligger 200 meter fra fergekaien. Kinsarvik sparebank ble stiftet her i 1846. Hovedkontoret til Sparebanken Hardanger lå på Utne.
1 km fra Utne i retning av Jondal ligger Norges største fruktlager, hvor moreller, plommer, epler og pærer fra distriktet blir sortert og pakket. Her ble Hardanger jordbruks- og fruktdyrkingsskule opprettet i 1918.
Riksvei 550 går forbi Utne til Odda og Jondal.
Roxodemningen
Demningen er en betong gravitasjonsdam og steinfyllingsdam som er 34 meter høy og 140 meter lang. Den brukes til flomkontroll og irrigasjon. Reservoaret kan romme inntil 96,3 millioner m³ vannmasser. Arealet av innsjøen er 13.78 km² (1.378 hektar).
Jason Kokrak
Jason Kokrak (født 22. mai 1985 i North Bay i Ontario i Canada) er en amerikansk profesjonell golfspiller, som har én seier på PGA-touren og to seire på Nationwidetouren.
18. oktober 2020 vant han sin første PGA-tourseier under CJ Cup at Shadow Creek, to slag foran landsmannen Xander Schauffele.
Testy dlja nastojasjtsjikh muzjtsjin
Testy dlja nastojasjtsjikh muzjtsjin (originaltittel: Тесты для настоящих мужчин) er en russisk film fra 1998, regissert av Andrej Razenkov.
Handling
Historien finner sted i en større by i Russland. Handlingen fokuserer på moren Anna og hennes datter Elvira. Tidligere kunne ikke Annas ektemann beskytte henne mot kjeltringer, og nå vil hun finne en ekte mann for datteren hennes. Derfor blir datterens venn Alex nødt til å beså forskjellige tester, før Anna kan finne ham verdig for datteren hennes.
Bubastes
Bubastes er en slekt av biller som hører til familien praktbiller (Buprestidae).
Utseende
Billene av denne slekten er middelsstore (gjerne 10-15 millimeter), avlange, metallisk fargede praktbiller. Oversiden er litt flat og kraftig punktert. Dekkvingene har grove punktrader.
Utbredelse
Slekten er utbredt i Australia.
Systematisk inndeling
Inndelingen følger
Embryonale stamceller
Embryonale stamceller er celler som er isolert fra den indre cellemassen til blastocyster. Embryonale stamceller er den celletypen man kan dyrker i laboratoriet som er mest potent, dvs. har evne til å utvikle seg til flest andre celletyper. Embryonale stamceller er i stand til å utvikle seg til alle andre celletyper i kroppen, og kalles derfor for pluripotente celler. Stamceller som stammer fra mer differensierte stadier (f.eks. hematopoietiske stamceller og mesenchymale stamceller) kan også utvikle seg i mange retninger, men ikke til alle. De kalles derfor multipotente stamceller.
Det finnes en type celler i en kreftform som kalles embryonalt karsinom. Dette er en type testikkelkreft, og embryonalt karsinomceller oppfører seg på en veldig lik måte som embryonale stamceller. Man tenker seg derfor at lærdom fra hver av disse celletypene kan også holde stikk for den andre.
A Farewell to Kings
A Farewell to Kings er det femte studioalbumet av det kanadiske progressive rockebandet Rush.
Albumet ble utgitt i 1977, og ble spilt inn i Rockfield Studios i Wales. Teksten til sangen «Xanadu» ble inspirert av det 56 linjer lange diktet «Kubla Khan» skrevet av Samuel Taylor Coleridge i 1797. Gruppen arbeidet lenge med denne sangen for å legge til alle instrumentene som var nødvendig for å gjøre sangen komplett. Sangen er et av få tilfeller der Lee spiller rytmegitar.
«Closer to the Heart» er en av Rushs mest populære sanger. Denne ble også en radiohit da den kom ut. Sangen har nesten alltid vært en del av Rushs spilleliste på turneer fra den ble laget og frem til før Vapor Trails og 30-årsjubileumsturneene.
Den siste sangen på plata, «Cygnus X-1», omhandler en oppdiktet romreise til «Cygnus X-1». Inspirasjonen til sangen var hentet fra observasjonen av en røntgenkilde fra stjernebildet Cygnus. Cygnus X-1 ble oppdaget tidlig på 1970-tallet av den kanadiske vitenskapsmannen Tom Bolton, og antas å være en av de største kandidatene til å bli klassifisert som et svart hull.
Mary Lynn Rajskub
Mary Lynn Rajskub (født 22. juni 1971 i Detroit i Michigan) er en amerikansk skuespiller kjent for karakteren Chloe O'Brian i thrillerserien 24.
Katharina Gallhuber
Katharina Gallhuber (født 16. juni 1997 i Scheibbs) er en østerriksk alpinist.
Gallhuber tok sølvmedalje i slalåm under Junior-VM i alpint 2016 i Sotsji bak tyske Elisabeth Willibald.
Hun representerte Østerrike under Vinter-OL 2018 i Pyeongchang hvor hun tok bronsemedalje i slalåm, etter å ha vært på 9. plass etter første omgang. Hun kjørte også på det østerrikske laget som tok sølv i lagkonkurransen.
Under Vinter-OL 2022 i Beijing, ble hun nummer 14 i slalåm.
Lahore
Lahore (لاةور) er den nest største byen i Pakistan, etter Karachi, den 34. største byen i verden. Byen er administrasjonssenteret til Punjab-provinsen og var hovedstaden til Punjab-provinsen av Britisk India. Befolkningsmessig er innbyggertallet til byen ca. 8,850,000, mens stor-Lahore utgjør ca. 10,000,000 innbyggere (2010). Byen ligger ved elven Ravi, ca. 25 km fra den indiske grensen ved Wagah og ca. 32 km fra den indiske byen Amritsar.
Łukasz Krawczuk
Łukasz Krawczuk (født 15. juni 1989 i Kłodzko) er en polsk friidrettsløper som konkurrerer i sprintløp. Han har gull på 4x400 meter fra EM innendørs 2017 som fremste internasjonale meritt.
2009-10
Krawczuk ble polsk mester på 4 x 400 meter ved det polske mesterskapet i 2009, sammen med WKS Śląsk Wrocław. Han deltok også ved U23-EM i friidrett 2009, der han løp i innledningsheatet på 4 x 400 meter. I finalen kom Polen på 1.-plass, foran Italia og Frankrike. Året etter vant WKS Śląsk Wrocław igjen 4 x 400 meter ved det polske mesterskapet i 2010, med Krawczuk på laget.
2011
Ved det polske innendørsmesterskapet i 2011 kom han på 2.-plass på 400 meter, bak Marcin Marciniszyn. Han deltok også ved EM i friidrett innendørs 2011, der han deltok på 4 x 400 meter stafett. Her kom Polen på 5.-plass i finalen. Senere på året deltok han ved U23-EM i friidrett 2011, der Polen kom på 2.-plass på 4 x 400 meter. Individuelt deltok han også på 400 meter, der han ble slått ut i innledningsheatet, med 13. beste tid (47,26). Ved det polske mesterskapet utendørs fikk han igjen gull på 4 x 400 meter stafett.
2012
Han kom igjen på 2.-plass på 400 meter ved det polske innendørsmesterskapet i februar 2012, denne gangen slått av Jakub Krzewina. I mars deltok han ved VM i friidrett innendørs 2012. Her kom Polen på 6.-plass på 4 x 400 meter stafett. I juni deltok han ved det polske mesterskapet utendørs, der han var med å vinne 4 x 400 meter stafett.
2013
Ved det polske mesterskapet i 2013 fikk han gull på 4 x 400 meter, og bronse på 400 meter individuelt, der han løp på 46,13 og satte ny personlig rekord. Han ble også tatt ut til VM i friidrett 2013, der Polen ble slått ut i innledningsheatet på 4 x 400 meter med 7. beste tid.
2014
Laget hans, WKS Slask Wroclaw, fikk gull på 4 x 400 meter stafett ved det polske innendørsmesterskapet i februar 2014. Ved VM i friidrett innendørs 2014 kvalifiserte Polen seg til finalen på 4 x 400 meter stafett. Der løp de på 3:04,39, og kom på 4.-plass. Polen deltok ved de første IAAF World Relays som ble arrangert i 2014. Her deltok Krawczuk på 4 x 400 meter, der Polen ikke nådde finalen, men endte på 19.-plass. Ved EM i friidrett 2014 fikk Polen bronse på 4 x 400 meter, men individuelt ble Krawcxuk slått ut i semifinalen på 400 meter, med tiden 46,24. Han ble på nytt polsk mester på 4 x 400 meter stafett utendørs i 2014, og han kom på 2.-plass på 400 meter med ny personlig rekord på 45,65.
2015
Ved det polske innendørsmesterskapt i friidrett 2014 kom Krawczuk på 3.-plass på 400 meter, bak Karol Zalewski og Rafał Omelko. Han deltok også på WKS Slask Wroclaws stafettlag som fikk sølv på 4 x 200 meter stafett. Polen kom på 2.-plass på 4 x 400 meter ved EM i friidrett innendørs 2015 i Praha. På 400 meter satte han ny personlig rekord i finalen, med tiden 46,31, men endte på 4.-plass bak Pavel Maslák, Dylan Borlée og sin lagkamerat Rafał Omelko. Ved IAAF World Relays 2015 i mai deltok han på to stafetter, der Polen kom på 4.-plass på medleystafetten og 11.-plass på 4 x 400 meter. Ved det polske mesterskapet utendørs fikk han gull på både 400 meter individuelt og 4 x 400 meter stafett. I august deltok han ved VM i friidrett 2015, men Polen fikk der 11. beste tid på 4 x 400 meter stafett, og nådde ikke finalen.
2016
I sommer-OL 2016 kom Polen på sjuendeplass i finalen på 4 x 400 meter stafett.
2017
Under det polske mesterskapet innendørs i 2017 fikk han sølv på 400 meter, igjen bak Rafał Omelko. Han deltok på 4 x 400 meter stafett under EM i friidrett innendørs 2017, der Polen vant denne distansen.
Polen deltok i IAAF World Relays 2017, men fikk 15. beste tid på 4 x 400 meter stafett i kvalifiseringne og løp deretter i B-finalen, der de kom på tredjeplass. Han fikk ingen medalje ved det polske mesterskapet utendørs, men kom på fjerdeplass på 400 meter.
Badeand
En badeand er et leketøy som ligner en andunge, framstilt av gummi eller gummilignende materialer. Vanligvis er badeanda laget slik at den kan flyte, og er beregnet til å leke med i badekaret.
Mens den klassiske badeanda er gul med rødt nebb og er laget for å være en barneleke, kommer det nå badeender i mange utførelser og farger. Disse har blitt populære samleobjekter blant entusiaster.
Badeand-race har tidvis blitt arrangert av veldedige organisasjoner: Bidragsytere «kjøper» badeender, som så blir sluppet ut i en elv i hundretusenvis. Denne praksisen har etter hvert avtatt noe, ettersom miljøvernere påpeker de konsekvensene denne forsøplingen av vassdragene innebærer.
Stephanie Herseth Sandlin
Stephanie Marie Herseth Sandlin (1970–) en amerikansk politiker og universitetsrektor.
Hun var medlem av Representantenes hus i den amerikanske Kongressen fra 2004 til 2011, som den eneste representanten fra Sør-Dakota. Hun tilhører Det demokratiske parti.
Stephanie Herseth Sandlin er en konservativ demokrat. Hun var blant lederne i Blue Dog Coalition mens hun satt i Representantenes hus.
Hun har en kandidatgrad i jus fra Georgetown University fra 1997. Hun har arbeidet i både rettspleien og næringslivet, og som privatpraktiserende advokat. Hun har også vært administrerende direktør for landbrukssamvirkets utdannelsesstiftelse i Sør-Dakota. I 2017 ble hun rektor ved Augustana University i Sioux Falls.
Hun vokste opp på en kvegfarm som datter av Joyce (født Styles) og Lars Herseth, som var medlem av Sør-Dakotas lovgivende forsamling og delstatssenat i over 20 år. Hennes farfar Ralph Herseth var guvernør i Sør-Dakota, og farmoren Lorna Herseth (født Buntrock) var delstatens administrasjonsminister. Hennes oldeforeldre på farssiden var norske innvandrere fra Vang og Ringsaker på Hedmarken.
Hun giftet seg i 2007 med Max Sandlin, tidligere kongressmann fra Texas.
Ofra Haza
Bat-Sheva Ofra Haza-Ashkenazi (עפרה חזה; født 19. november 1957 i Tel Aviv i Israel, død 23. februar 2000 i Ramat Gan i Israel), best kjent som bare Ofra Haza, var en israelsk sanger, skuespiller og Grammy-nominert plateartist. Hun ble omtalt som «Israels Madonna» og «Østens Madonna». Stemmen hennes er blitt beskrevet som en «øm mezzosopran».
Hazas musikk og sangstil omtales som en blanding av tradisjonelle og kommersielle sjangre, som tar i bruk elementer fra østlig og vestlig musikk, instrumenter, arrangementer og rytmer. Hun representerte Israel i Eurovision Song Contest 1983, der hun ble nummer to med låten «Khai». Hun fikk senere musikalsk suksess i Europa og Nord-Amerika, og toppet i 1988 norske VG-lista og flere andre hitlister med sangen «Im nin' alu».
Bakgrunn
Bat-Sheva Ofra Haza ble født i Tel Aviv i Israel av foreldrene Yefet og Shoshana Haza, to jemenittiske jøder som innvandret til Israel. Hun var yngst av ni barn og hadde seks søstre og to brødre. Familien bodde i det fattige området Hatikva sør i Tel Aviv.
Moren hadde vært sanger i Jemen, og opptrådte ofte i familietilstelninger. Haza selv begynte å synge som barn og var solist i det lokale skolekoret. Som tolvåring ble Haza med i en lokal teatertrupp, i regi av agenten og talentspeideren Bezalel Aloni som hadde lagt merke til sangtalentet hennes. Gjennom teateret sang hun i 1973 sangen «Ga’agu’im» som ble svært populær i Israel. Under musikkfestivalen Mizrahi i 1974 ble hun nummer tre med sangen «Shabbat ha-malkah». Hun fullførte verneplikten i det israelske forsvaret i 1979.
Profesjonell karriere
Debutalbumet Al ahavot shelanu ble utgitt i 1980 og inneholdt en rekke populære radioslagere, blant andre «Hageshem» (regnet), «Shir ahava la'chayal» (Soldatens kjærlighetssang), «Kmo tzipor» (Som en fugl) – og det som skulle bli hennes signaturmelodi i Israel – «Shir ha'frecha» (Bimbo-sangen). Sistnevnte var skrevet for filmen Schlager (1979) der Haza spilte en av hovedrollene. I begynnelsen nektet radiokanalene å spille sangen på grunn av teksten som ble ansett som «uanstendig». Sangen ble likevel svært populær og nådde toppen av landets slagerlister, og albumet nådde gullstatus. Den voldsomme populariteten gjorde at Haza ble kåret til «årets sanger» i Israel fire år på rad – fra 1980 til 1983.
Oppfølgeralbumet, Bo Nedaber («La oss snakke»), fulgte rakst etter og solgte også til gull. Det samme gjorde hennes tredje album Pituyim («Fristelser») i 1982. Året etter var hun Israels representant i Eurovision Song Contest i München, der hun kom på andreplass med sangen «Khai» (i live). Hun endte opp bare seks poeng bak vinneren Corinne Hermès og «Si la vie est cadeau» for Luxembourg. Parallelt med Eurovision-deltakelsen slapp hun sitt fjerde album Hi som solgte til platina og ble hennes mestselgende album.
Utover i 1980-årene beveget Haza seg fra den rene popmusikken og over til tradisjonell musikk og folkemusikk fra Israel og Midtøsten. I 1984 slapp hun albumet Bait Ham («Varmt hus» ) og i desember 1984 kom et samlealbum med jemenittiske sanger, kalt Shirei Teiman («Jemenittiske sanger»). Til tross for middels airplay, ble også dette albumet en bestselger i Israel og oppnådde platinastatus. Albumet ble senere reutgitt i USA av Shanachie Records under tittelen Fifty Gates of Wisdom.
Albumet Adama («Jord») fulgte I 1985 og senere på året slapp hun folkemusikkalbumet Shirey moledet B – begge albumene solgte til gull. I 1986 jobbet Haza med musikkprodusenten Izhar Ashdot med albumet Yamim nishbarim («knuste dager»). Haza skrev tekstene selv, og albumet solgte til gull. Blant singlene var «Kol haklafim» (Vis kortene), «Bo ve-nagen oti» (Kom og spill meg) og «Hake'ev haze» (Denne smerten ).
Internasjonal karriere
Hun fikk et internasjonal gjennombrudd i kjølvannet av Shirei Teiman («Jemenittiske sanger») fra 1984. Albumet inneholdt sanger som Haza hadde lært som barn, og var arrangert med både klassiske instrumenter og perkusjonsinstrumenter fra Midtøsten. Sangen «Im nin' alu», fra albumet Shaday (1988), fikk internasjonal suksess og toppet hitlister over hele verden – blant annet i Norge, Sveits og Tyskland. Sangen ble også hyppig spilt på MTV og toppet den europeiske hitlisten to uker. Hun vant også prisen for årets beste internasjonale album under New Music Award. Sangen ble senere inkludert som radiosang i videospillet Grand Theft Auto: Liberty City Stories i 2005.
Hun fikk også positiv kritikk for albumene Desert Wind (1989), Kirya (1992), Ofra Haza (1997) og for barnesang-platen, L'yeladim (1982). Albumet Kirya (produsert av Don Was) ble også nominert til en Grammypris. I 1994 slapp hun sitt første hebraiskspråklige album på syv år, Kol haneshama («Hele sjelen»). Selv om albumet ikke ble noen øyeblikkelig salgssuksess, skapte det en av Hazas største hitter, «Le'orech hayam» (Langs sjøen), skrevet av Ayala Asherov. Sangen ble enormt populær året etter utgivelsen, da Haza fremførte den under minnemarkeringen for statsminister Yitzhak Rabin, som ble drept i et attentat uken før. Teksten fikk enda større symbolverdi etter Hazas egen død i 2000.
Internasjonalt samarbeid og opptredener
Haza hadde et musikalsk samarbeid med flere internasjonalt etablerte musikere og låtskrivere, blant annet singelen «Temple of Love (Touched by the Hand of Ofra Haza)» med The Sisters of Mercy i 1992. Thomas Dolby var medprodusent på albumene Shirei Teiman og Desert Wind, der han også var gjestemusiker. Haza var gjesteartist på Dolbys album Astronauts And Heretics (1992), der hun sang «That's Why People Fall in Love». Hun spilte også inn sangen «My Love Is for Real» med Paula Abdul I 1995, og på Sarah Brightman-albumet Harem, hadde Haza vokal på sangen «Mysterious Days». Ideen kom fra Brightmans partner Frank Peterson (fra bandet Enigma), som produserte både Harem (2003) og albumet Ofra Haza (1997). Haza sang også bakgrunnsvokal på sangen «Friend of Stars» til det tyske elektropopbandet And One i 1993.
På Hazas album Kirya, bidro Iggy Pop, og Haza slo følge med ham og flere andre internasjonale artister på veldedighetssangen «Give Peace a Chance» i 1991. Hun sang også filmmusikken til Colors (1988), Dick Tracy (1990), Vill orkide (1990), Dronning Margot (1994) og Prinsen av Egypt (1998). I Prinsen av Egypt ga hun stemme til rollen Jokebed, og sang «Deliver Us». Hans Zimmer jobbet med musikken til filmen, og introduserte henne for tegnefilmskaperne. Det endte med at tegnerne tegnet om Jokebed, slik at hun lignet på Haza. Hun sang også «Deliver Us» på hele 18 språk – der hun sang halvparten fonetisk:
Hun sang også de fleste sangene til filmmusikken til The Governess (1998), og hadde flere deltakelser på album og sanger til artister som Jonathan Elias, Black Dog, Eric B and Rakim, The Sisters of Mercy og M/A/R/R/S. Hun sang selv cover a sanger fra artister som Carole King og James Taylor («You've Got a Friend»), Madonna («Open Your Heart»), Gary Moore («Separate Ways») og Led Zeppelin («Kashmir»).
Haza hadde konserter og opptredener over hele verden, blant Japan og Tyrkia, og hun opptrådte under Nobelprisutdelingen i Oslo i 1994 sammen med den irske sangeren Sinéad O'Connor. Hun opptrådte også sammen med artister som Paul Anka, Paula Abdul, Michael Jackson, Iggy Pop, Whitney Houston, Svika Pick, The Sisters of Mercy, Thomas Dolby, Hans Zimmer, Dana International og posthumt med Sarah Brightman.
Sent i 1994 spilte Haza inn nytt materiale til et nytt album. Hun jobbet med Ron Aviv, en musikkprodusent fra Petah Tiqwa. På denne tiden jobbet hun også med den finske fiolinisten Linda Lampenius, som i 2010 slapp en ikke-utgitt sang kalt «Tarab» på MySpace. På sangen synger Haza på engelsk, arabisk og hebraisk, mens Lampenius spiller elektrisk fiolin. Dette er trolig Hazas siste innspilling før hun døde i februar 2000.
Privatliv og død
Ofra Haza døde 23. februar 2000, bare 42 år gammel, som følge av aids-relatert lungebetennelse. Hennes død fikk enorm oppmerksomhet i Israel, og radiokanaler spilte musikken hennes kontinuerlig. Daværende statsminister Ehud Barak skrøt av Haza som kulturell misjonær og et symbol på den israelske suksesshistorien – fra oppveksten i et fattig nabolag til å bli landets største artist.
Hazas hiv-infeksjon var ikke offentlig kjent da hun døde. Kort tid etter hennes død, offentliggjorde imidlertid den israelske avisen Haaretz at hun hadde hiv, noe som skapte kontroverser i Israel. Mange ble overrasket over avsløringen, og det førte til en debatt det var riktig å offentliggjøre sykdommen, og til spekulasjoner om hvordan hun hadde blitt smittet. Media la raskt skylden på ektemannen Doron Ashkenazi, og Hazas manager Bezalel Aloni støttet senere anklagene i sin bok. Ashkenazi mente at Haza hadde blitt smittet på et tyrkisk sykehus etter å ha fått blodoverføring i forbindelse med en spontanabort. Ashkenazi døde selv av en narkotikaoverdose 7. april 2001 og etterlot seg to barn fra sitt første ekteskap.
Haza er gravlagt i kunstneravdelingen på Yarkon-gravlunden i Petah Tiqwa ved Tel Aviv.
Ettermæle
Bezalel Aloni, Hazas manager og produsent gjennom 28 år, utga boken Michtavim l'Ofra («Brev til Ofra») i 2007. Boken er dels Alonis selvbiografi og dels en biografi om Ofra Haza, og den omfatter brev som Aloni skrev til Haza.
Syv år etter hennes død, 22. mars 2007, omdøpte Tel Aviv-Jaffa kommune deler av en offentlig park i Hatikva til Gan Ofra (Ofra-parken) for å ære henne. Parken ligger i enden av Boaz-gaten, der Hazas barndomshjem ligger. Parken har en lekeplass som symbol på hennes kjærlighet for barn og nabolaget som hun vokste opp i, og stadig kom tilbake til.
19. november 2014 feiret Google hennes 57-årsdag med en Google Doodle. Den pakistanske bloggeren Sarmad Iqbal, kjent som en ivrig fredstilhenger, hyllet og æret Ofra Haza i en bloggpost kalt A Pakistani’s love letter to Israeli pop music and cinema for avisen The Times of Israel i 2017. I posten kommenterte Sarmad at Ofra Haza var mer enn bare «et israelsk kulturikon, for hun prøvde også bygge bro over den store kløften mellom Israel og dets arabiske naboer. Sangene hennes fikk et bredt midtøstensk publikum, brøt alle barrierer og fremmet fred og vennskap mellom arabere og Israel».
Cyclommatus lunifer
Utseende
En middelsstor til stor (hannen 30-50 millimeter lang), lyst rødbrun hjortbille uten metallisk glans. Arten er variabel i størrelsen, hos hannen er kjevene forholdsvis større jo større hannen er (allometrisk vekst), men hos denne arten blir de ikke påfallende store. Store hanner har kraftige, noe krumme mandibler, disse har gjerne tre korte tenner langs innersiden. Antennene er ganske lange og tynne, omtrent så lange som hodets bredde. Pannen har et bredt, kløvet fremspring i midten. Hodet har ikke skarpe sidekjøler. Dekkvingene er blanke uten synlig punktering. Beina er slanke, gulbrune. Hunnen er mindre enn hannen, uten forstørrede kjever, rødbrun og blank, i motsetning til hannen er kroppen tydelig punktert. Pronotum har svarte sidestriper.
Levevis
Larvene utvikler seg i råtne trestammer.
Utbredelse
Arten er vidt utbredt i Vest-Malaysia, Borneo og Sumatra.
Saint Patrick’s Cathedral
Saint Patrick's Cathedral er en nygotisk katolsk katedral på Manhattan i New York. Den er katedralkirken til erkebispedømmet New York. Katedralen ligger til Fifth Avenue, like overfor Rockefeller Center.
Saint Patrick's er tegnet av arkitekt James Renwick, jr.. Grunnstenen ble lagt ned i 1858, i et område som på den tiden ikke var spesielt tett bebygd. Den amerikanske borgerkrigen gjorde at byggingen ble stoppet, men ved krigens slutt i 1865 ble arbeidet gjenopptatt. Katedralen sto ferdig i 1878 og dominerte bybildet i datidens Midtown.
Tårnene på vestfasaden ble lagt til i 1888. I 1901 ble østsiden av katedralen utvidet, med et nytt kapell tegnet av Charles T. Mathews. Kapellet fikk glassmalerier importert fra Chipping Camden i England. I perioden 1927–1931 ble katedralen renovert.
Glogerfestspillene
Glogerfestspillene er en årlig kammermusikkfestival på Kongsberg som arrangeres av Glogerakademiet den siste helgen i januar hvert år. Festspillene har fått navn etter Kongsberg kirkes Glogerorgel, som er et av de sentrale instrumentene under festspillene.
Glogerfestspillene ble arrangert for første gang i 2001 etter initiativ fra Reidar Hauge. Sopranen Isa Katharina Gericke har siden oppstarten i 2001 vært kunstnerisk leder for festspillene. I 2008 gikk Olof Bomann inn i festivalledelsen som medlem av festspillenes kunstneriske råd; per 2021 er det komponisten og sangeren Frank Havrøy som ivaretar denne rollen. Margit Åsarmoen ble i 2012 ansatt som daglig leder.
Festspillene ble avlyst i 2021 på grunn av koronaviruspandemien. Feiringen av arrangementets tyveårsjubileum ble samtidig utsatt til januar 2022.
Sør-Jemen
Sør-Jemen eller Jemen (Aden) var en stat som 22. mai 1990 slo seg sammen med Nord-Jemen og dannet dagens Jemen. Sør-Jemen hadde nære forbindelser med Sovjetunionen og var en ettpartistat.
Historie
De britiske protektoratene Sør-Arabia og Den sørarabiske føderasjon vant sin uavhengighet etter en borgerkrig, og i 1967 ble Folkerepublikken Jemen opprettet. I 1969 kom marxister til makten og endret statens navn til Den demokratiske folkerepublikken Jemen.
I mai 1988 ble de to regjeringene enige om å gjenoppta diskusjonene om sammenslåing, samtidig som grensen ble demilitarisert og en felles oljeutvinnings-strategi i de omstridte grenseområdene ble innført. Jemenitter av begge nasjonaliteter kunne nå fritt krysse grensen bare utstyrt med et nasjonalt ID-kort.
Barbereren av Sibir
Handling
Jane Callahan er en attraktiv amerikansk kvinne som skriver til sønnen sin, en kadett ved et anerkjent militærakademi, om en lenge bevart hemmelighet. For tjue år siden ankom Jane Russland for å hjelpe Douglas McCracken (spilt av Richard Harris) en obsessiv ingeniør som trenger storhertugen Aleksej Aleksandrovitsj av Russland sin hjelp for å sponse den nye oppfinnelsen hans, en enorm maskin. På sine reiser møter Jane to menn som kommer til å forandre livet hennes for alltid: en kjekk ung kadett Andrej Tolstoj (spilt av Oleg Menshikov) som hun deler en forkjærlighet for opera med, og den mektige general Radlov som snart blir betatt av hennes skjønnhet, og ønsker å gifte seg med henne.
Chengbei
Chengbei kan være:
Ham (sjimpanse)
Ham (født august 1956?, død 19. januar 1983) var en sjimpanse som er best kjent som første menneskelignende skapning som ble skutt opp i verdensrommet. Navnet er et akronym for laboratoriet som forberedte han for ferden, Holloman Aerospace Medical Center, på Holloman Air Force Base i New Mexico i USA.
Sjimpansen var fire år da han i desember 1960 ble trent til å gjøre forholdsvis enkle kommandoer som respons på lys- og lydsignaler.
31. januar 1961 ble Ham plassert i en Mercury-kapsel og skutt ut fra Cape Canaveral i Florida. Under ferden opplevde kapselen trykkproblemer, men Hams romdrakt hindret at han fikk skader. Kapselen falt ned i Atlanterhavet og ble plukket opp av et redningsfartøy.
Etter ferden levde Ham i 17 år i Smithsonian National Zoological Park i Washington D.C., før han døde 27 år gammel i 1983.
Hams reserve, Minnie, var den eneste hun-sjimpansen som ble trent for Mercury-programmet. Da prosjektet var over, ble hun en del av Luftforsvarets avlsprogram og fødte ni unger. Hun ble også den siste av romfarts-sjimpansene, og døde 41 år gammel 14. mars 1998. Hun er gravlagt ved siden av Ham på New Mexico Museum of Space History i Alamogordo i New Mexico.
Mun Yong-gwan
Mun Yong-gwan (født 5. juli 1961) er en sørkoreansk volleyballspiller.
Han representerte Sør-Korea under Sommer-OL 1984 i Los Angeles, hvor han ble nummer 5.
Leo Baeck
Leo Baeck (født 23. mai 1873 i Lissa (Posen), død 2. november 1956 i London) var en tysk rabbiner og kjent representant for den liberale (progressive) jødedom.
Bakgrunn
Leo Baeck var sønn av rabbineren Samuel Baeck (1834–1912) og hans hustru Eva født Placzek (1840–1926), og hadde fire søstre. Han gikk på Johann-Amos-Comenius-gymnasiet i fødebyen.
Etter studier ved det konservative rabbinerseminaret i Breslau skiftet han i 1894 til den liberale Hochschule für die Wissenschaft des Judentums i Berlin, hvor han et år senere tok doktorgraden under veiledning av Wilhelm Dilthey med et arbeide om Spinoza.
Rabbiner
I 1897 fikk han en rabbinerstilling i Oppeln. Her skrev han sitt hovedverk, Das Wesen des Judentums, som utkom 1905. Her gikk han kritisk imøte med Adolf von Harnacks synspunkter. Mellom 1907 og 1912 virket han som rabbiner i Düsseldorf. Fra 1912 underviste han ved universitetet i Berlin, hvor han var studentrabbiner.
Under første verdenskrig deltok han som tysk offiser og feltrabbiner. Under Weimarrepublikken ble han en av de mest kjente representanter for den liberale jødedom, og fikk en rekke fremtredende posisjoner i jødiske organisasjoner, bl.a. i den tyske avdelingen av B'nai B'rith. Fra 1925 var han formann for velferdsorganisasjonen Zentralwohlfahrtsstelle der Juden in Deutschland.
I 1943 ble Baeck og de fleste andre representanter for Reichsvertretung der Deutschen Juden innsatt i konsentrasjonsleiren Theresienstadt. Der ble han medlem av eldsterådet, og fungerte som rabbiner under de vanskelige forholdene. Allerede i august 1943 fant Baeck ut at Auschwitz - dit det tidvis gikk «overflytninger» fra Theresienstadt - var en tilintetgjørelsesleir. Han bestemte seg imisdlertid for å ikke si noe om dette til sine medfanger. Han overlevde krigen, men sterkt mishandlet, og uten sine fire søstre som alle var gått til grunne i ghettoen, og flyttet den 5. juni 1945 til London.
Etter krigen ble han president for Verdensunionen for progressiv jødedom i London. I tillegg fikk han i 1948 et professorat i Cincinnati.
Han døde i 1956 og er begravet på Jüdischer Friedhof Berlin-Weißensee.
Bruk av Leo Baecks navn
En rekke institusjoner er oppkalt etter Leo Baeck, deriblant skoler, synagoger og menighetssentre. Noen av de viktigste er:
All the World’s a Stage
All the World's a Stage er et dobbelt konsertalbum fra det kanadiske progressive rockebandet Rush. Det ble utgitt i 1976 av Mercury Records. Albumet ble spilt inn 11. 12. og 13. juni under deres 2112-turné.
Trollhätte kanal
Trollhätte kanal er en 82 kilometer lang kanal mellom Vänern og Kattegat. 10 kilometer av kanalen er utgravd og sprengt kanal, mens resten er naturlig led i Göta älv. Høydeforskjellen fra havet til Vänern, 43,8 meter, forseres via seks sluser. Den første slusen i Lilla Edet har en løftehøyde på 6 meter og de påfølgende fire slusene i Trollhättan har en løftehøyde på omtrent 32 meter. En utgravd/sprengt kanal går gjennom Trollhättan. Den siste slusen, ved Brinkebergskulle i Vänersborg kommune løfter ytterligere ca. 6 meter og kanalen Karls grav leder til slutt frem til Vänern via den lille sjøen Vassbotten.
Den norske kongen Harald Hardråde skal ifølge historien allerede sommeren 1064 ha tatt seg opp Göta älv med en krigsflåte på 60 fartøy. Fossestrykene ved Lilla Edet, Trollhättan og Vargön utgjorde naturlige hindre og man måtte dra fartøyene på land forbi disse. Allerede på 1500-tallet fantes det planer om å bygge sluser og dermed gjøre elva seilbar hele veien mellom Kattegat og Vänern. Det varte imidlertid helt til 1800 før dette var mulig. Tidligere forsøk på å bygge sluser forbi Trollhättefallene ble dog gjort, blant annet av Christopher Polhem, og man kan i dag se restene av Polhems sluser ved fossene i Trollhättan.
Hvert år fraktes ca. 3,5 millioner tonn gods, og i sommermånedene passerer mellom 3 og 4 000 fritidsbåter gjennom kanalen.
Jacinta Marto
Jacinta Marto (født 5. mars 1910, død 20. februar 1920) var en portugisisk jente kjent for å være ett av de tre barna som ble vitne til tre visjoner av en engel og seks visjoner av jomfru Maria i 1916 og 1917. Hun ble saligkåret i 2000, og ble da det yngste barnet som noen gang har blitt saligkåret, bortsett fra enkelte martyrer.
Trollhätte kanal
Max dimensjoner for båter som går gjennom kanalen er: Båter som er bygd etter disse mål klassifiseres som Vänermax.
Bruer
Se også Göta älv.
Jacinta Marto
Biografi
Marto var det yngste barnet i en søskenflokk på 11. Hun ble født inn i en fattig bondefamilie og måtte hjelpe til i husholdet. En av oppgavene de hadde, var å gjete sauene.
Trollhätte kanal
Øyer
Da Karls grav mellom Göta älv og Vassbotten ble innviet i 1752 ble Vänersborg og deler av det daværende Vassända sogn en øy mellom elva i øst og den nye kanalen i vest. Flere andre øyer har blitt dannet ettersom kanalene har blitt bygd:
Jacinta Marto
Biografi
Det var mens hun, broren Francisco og søskenbarnet Lucia dos Santos var ute på dette arbeidet at de fikk sine visjoner. Først fikk de i 1916 tre visjoner av en engel, før de i 1917 hadde seks visjoner av jomfru Maria.
Mellom mai og oktober dette året viste hun seg for dem den 13. i hver måned, og gav dem flere budskaper. 13. oktober 1930 erklærte biskopen av Leiria at åpenbaringene var troverdige og ga tillatelse til kulten for Vår Frue av Fátima.
Trollhätte kanal
Eksterne lenker
Göta Canal
Jacinta Marto
Biografi
13. mai 2000, på festen for Vår Frue av Fátima, ble Jacinta og broren Francisco saligkåret av pave Johannes Paul II.
På hundreårsdagen for den første visjonen, 13. mai 2017, ble de helligkåret i Fátima av pave Frans.
Litteratur
Franciszek i Hiacynta Marto
Cristóbal de Morales
Cristóbal de Morales (ca. 1500 – 1553) var en spansk renessansekomponist.
Foreign, Commonwealth and Development Office
Foreign, Commonwealth and Development Office (FCDO) er Storbritannias utenriksdepartement. Departementet ledes av statssekretæren for utenriks-, samvelde- og utviklingssaker (Secretary of State for Foreign, Commonwealth and Development Affairs).
Cristóbal de Morales
Morales regnes som den betydeligste spanske renessansekomponist før Tomás Luis de Victoria.
Foreign, Commonwealth and Development Office
FCDO ble opprettet i 1968 gjennom sammenslåingen av samveldekontoret (Commonwealth Office) og utenrikskontoret (Foreign Office). Dette ble etablert i 1782, da det tidligere såkalte Southern Department fra 1660 ble omdannet til Home Office, samtidig som Northern Department ble det nye Foreign Office. De to tidligere departementene hadde de samme ansvarsområdene, men hadde oppgavene fordelt geografisk.
Cristóbal de Morales
Liv og virke
Morales fikk en uvanlig tidlig og grundig klassisk utdanning med musikkstudier under noen av tidens fremste komponister.
Foreign, Commonwealth and Development Office
I september 2020 ble FCDO dannet etter sammenslåing med Department for International Development.
Cristóbal de Morales
Liv og virke
I 1526 ble han maestro de capilla i Ávila og i 1529 i Plasencia.
Han ble ansatt som barytonsanger ved Det sixtinske kapell i Roma i 1535. Under pontifikatet til Paul III. I 1540/41 hadde han et avbrudd fra tjenesten på rundt ett års varighet. Etter avbruddet var han mye plaget av alvorlig sykdom, sannsynligvis gikt. I 1545 avbrøt han tjenesten i Vatikanet for godt.
Tilbake i hjemlandet ble han utnevnt til maestro de capilla ved katedralen i Toledo. I 1551 fikk han samme tittel ved katedralen i Málaga. Helseproblemene gjorde at oppholdet ble kortvarig.
Den 4. september 1553 søkte han sin tidligere stilling i Toledo, men døde før 7. oktober samme år.
Musikk, ry og innflytelse
Morales ble sett på som en av Europas beste komponister rundt midten av 1500-tallet. Han skrev nesten bare vokal kirkemusikk, riktignok kan enkelte framføringer ha blitt akkompagnert av instrumenter. Han skrev mange messer, noen av dem er svært vanskelige å framføre og sannsynligvis skrevet for pavens kor. Videre skrev han over 100 motetter, 18 tonesettinger av Marias lovsang og minst fem av Klagesangene. I våre dager er magnificatene hans mest framførte verk.
Morales var den første spanske komponisten med internasjonal berømmelse. Han fikk trykt mange av sine komposisjoner, noe som var uvanlig på hans tid. Utallige kopier ble spredt rundt i Europa og enkelte fant veien til den nye verden. Flere musikkskribenter og teoretikere fra hundreårene etter Morales' død anså musikken hans for å være den mest perfekte som var skrevet. Berømmelsen hans varte til langt inn på 1700-tallet, da Andrea Adami da Bolsena, som skrev biografier over mange pavelige musikere, hyllet ham som en Vatikanets viktigste komponister i tida mellom Josquin og Palestrina.
Parce mihi Domine fra Morales' Officium Defunctorum ble brukt i tre versjoner på det bestselgende albumet Officium av Jan Garbarek og Hilliard Ensemble (1994), deriblant som åpnings- og avslutningsspor.
Verk
<div style="">
Banteay Samré
Banteay Samré (khmer: ប្រាសាទបន្ទាយសំរែ) er et tempel i Angkor, Kambodsja plassert øst for Østre Baray. Det ble bygget under Suryavarman II og Yasovarman II i begynnelsen av 12. århundre, og er et hindutempel i samme stil som Angkor Vat.
Tempelet er oppkalt etter Samré, et gammelt folk i Indokina, og bygget i samme harde rød sandstein som ble benyttet i Banteay Srei.
Yang Jin-ung
Yang Jin-ung (født 22. oktober 1964) er en sørkoreansk volleyballspiller.
Han representerte Sør-Korea under Sommer-OL 1984 i Los Angeles, hvor han ble nummer 5.
TCP
Transmission Control Protocol (TCP) er en nettverksprotokoll for forbindelsesorientert, pålitelig overføring av informasjon, og opererer på transportlaget i OSI-modellen for datanett.
I protokollsettet for Internett opererer TCP mellom Internett-protokollen (under) og en applikasjon (over). Applikasjonene trenger som oftest en pålitelig tilkobling mellom endepunktene, noe Internett-protokollen ikke tilbyr alene.
Applikasjonene sender strømmer av 8-biters tegn for å bli sendt gjennom nettverket, og TCP-protokollen deler denne strømmen opp i pakker med en bestemt størrelse (vanligvis bestemt av nettverket som datamaskinen er koblet til). TCP sender så pakkene videre til Internett-protokollen som sørger for at de blir sendt til TCP-modulen i den andre enden av forbindelsen. TCP passer på at ingen pakker forsvinner ved å gi hvert tegn i strømmen et sekvensnummer, som også blir brukt for å forsikre at pakkene blir levert i riktig rekkefølge hos mottakeren.
TCP-modulen i mottakerenden sender så tilbake en kvittering for tegn som er blitt mottatt. Hvis kvitteringen ikke er mottatt innen et visst tidspunkt, vil et tidsavbrudd oppstå. Da vil sender anta at pakken er tapt, og pakken må sendes på nytt. TCP sjekker også at datastrømmen ikke er skadd ved å bruke en sjekksum. Sjekksummen blir beregnet av senderen, og kontrollert hos mottaker, for hver pakke.
Virkemåte
TCP forbindelser har tre faser: opprettelsen av en forbindelse, dataoverføringen og tilslutt avslutningen av forbindelsen. Et treveis håndtrykk blir brukt for å opprette en forbindelse. Et fireveis håndtrykk blir brukt for å avslutte en forbindelse. I opprettelsesfasen av en forbindelse vil parametre som sekvensnummer bli initialisert for å oppnå riktig rekkefølge på pakkene og robusthet.
Opprettelse av en forbindelse (treveis håndtrykk)
Selv om det er mulig for to endepunkter å åpne en forbindelse mellom hverandre samtidig, så vil dette typisk skje ved at ene enden åpner en socket og venter passivt på at noen skal koble seg til. Dette blir ofte kalt passiv åpning og er typisk for tjener-enden av en forbindelse. Klientsiden av en forbindelse utfører en aktiv åpning ved å sende et TCP segment med SYN-flagget satt til tjeneren som en del av treveishåndtrykket. Tjenersiden skal da besvare en gyldig SYN-forespørsel med SYN/ACK. Til slutt så skal klientsiden av forbindelsen svare tjeneren med et ACK som fullfører treveishåndtrykket og opprettelsen av en forbindelse.
Dataoverføring
I dataoverføringsfasen har TCP noen mekanismer som avgjør grad av robusthet og pålitelighet. Et sekvensnummer brukes for å ordne segmentene i riktig rekkefølge, og for å detektere dupliserte data. Sjekksummer brukes for å detektere feil i segmentene. Kvitteringer og tidsavbrudd brukes for å detektere feil og for å tilpasse TCP ved tap av segmenter eller ved forsinkelse.
Strond kraftverk
Strond kraftverk er et varmekraftverk (diesel) på Strond i Klaksvíkar kommuna på Færøyene. Det ble opprinnelig bygd som et vannkraftverk av Klaksvíkar kommuna i 1931, og ble ombygd i 1950. Det har senere vært utvidelser i 1965 og 1982. Kraftverket eies i dag av SEV, og i 2004 stod Strond kraftverk for om lag 1,3 % av kraftproduksjonen hos selskapet.
TCP
Dataoverføring
I opprettelsesfasen utveksles innledende sekvensnummer mellom de to endepunktene. Disse sekvensnummerne blir brukt til å identifisere hvert enkelt tegn i strømmen av tegn. Det er alltid et par av sekvensnummer i hvert TCP-segment. Disse blir referert til som henholdsvis sekvensnummeret og kvitteringsnummeret. En TCP-sender refererer til sitt eget sekvensnummer som sekvensnummer og mottakers sekvensnummer som kvitteringsnummer. For å opprettholde pålitlighet, kvitterer en mottaker et TCP-segment ved å indikere at alle tegn fram til et gitt tegn i den kontinuerlige tegnstrømmen er mottatt. En utvidelse av TCP, kalt SACK (Selective Acknowledgements), tillater en TCP-mottaker å kvittere for blokker av tegn som ikke er i rekkefølge. Dette gjør at hvis et enkelt tegn i strømmen går tapt så kan TCP kvittere for tegn før dette, og dermed unngå at alle disse tegna må sendes på nytt.
Gjennom bruken av sekvens- og kvitteringsnummer kan TCP levere segmenter i korrekt rekkefølge til mottakerapplikasjonen. Sekvens- og kvitteringsnummer er 32-biters positive heltall som vil rulle rundt til 0 ved det neste tegnet i strømmen etter 232-1.
En 16-bit sjekksum som består av ener-komplementet til ener-komplement summen av innholdet i hodet og datadelen fra TCP-segmentet blir kalkulert av senderen og inkludert i segmentet når det sendes. TCP-mottakeren kalkulerer sjekksummen av TCP-hodet og datadelen som er mottatt, og hvis denne ikke avviker fra sjekksummen senderen kalkulerte så antas segmentet å være intakt og uten feil.
TCP-sjekksummen er ganske svak i forhold til moderne standarder. Datalinklag med stor sannsynlighet for bitfeil, krever gjerne bedre evne til å korrigere og påvise feil. Hvis TCP skulle bli konstruert på nytt i dag ville mest sannsynlig en 32-bit syklisk redundanssjekk (CRC) spesifisert som en feilsjekk blitt brukt i stedet for sjekksummen. Den svake sjekksummen er delvis kompensert for ved bruken av CRC eller bedre integritetssjekk på datalink-laget, under både TCP og IP, slik som for eksempel i en PPP- eller Ethernet-ramme. Imidlertid betyr ikke dette at 16 bit-sjekksummen til TCP er redundant. Undersøkelser av internettrafikk har vist at programvare- og maskinvarefeil som introduserer feil i pakker mellom CRC-beskytta hopp er vanlige, og at TCP-sjekksummen fanger opp de fleste av slike enkle feil. Dette er et eksempel på ende-til-ende-prinsippet.
Kvitteringer for tegn som er sendt, eller fravær av kvitteringer, blir brukt av sendere for å implisitt lære om tilstanden på nettverket mellom TCP-avsender og -mottaker. Dette sammen med tidtakere gjør at TCP-sendere og -mottakere kan endre oppførselen til flyten av tegn. Dette kalles vanligvis flytkontroll, metningskontroll og/eller metningsunngåelse. TCP bruker et antall mekanismer for å oppnå både robusthet og høy ytelse. Disse mekanismene inkluderer bruken av et sliding window, slow-start algoritmen, congestion avoidance algoritmen, fast retransmit og fast recovery algoritmene, og så videre. Utvidelser av TCP for å pålitelig kunne håndtere tap, minimalisere feil, håndtere metning og ha en høy overføringshastighet i nettverk med svært høy kapasitet er områder det forskes på og utvikles standarder for.
Avslutning av en forbindelse (4-veis håndtrykk)
I denne fasen benyttes et 4-veis håndtrykk. Hver ende av forbindelsen avslutter uavhengig av hverandre. For hvert endepunkt som lukker forbindelsen kreves et par med FIN og ACK segmenter.